CELEX: 62012TN0087
Language: da
Date: 2012-02-23 00:00:00
Title: Sag T-87/12: Sag anlagt den 23. februar 2012 — Duff Beer mod KHIM — Twentieth Century Fox Film (Duff)

14.4.2012   
            
            
               DA
            
            
               Den Europæiske Unions Tidende
            
            
               C 109/32
            
         Sag anlagt den 23. februar 2012 — Duff Beer mod KHIM — Twentieth Century Fox Film (Duff)
   (Sag T-87/12)
   2012/C 109/64
   Stævningen er affattet på tysk
   
      Parter
   
   
      Sagsøger: Duff Beer UG (Eschwege, Tyskland) (ved advokat N. Schindler)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Twentieth Century Fox Film Corporation (Los Angeles, De Forenede Stater)
   
      Sagsøgerens påstande
   
   
               —
            
            
               Afgørelse truffet den 12. december 2011 af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) (sag R 0456/2011-4) og afgørelse truffet den 14. januar 2011 af indsigelsesafdelingen ved Harmoniseringskontoret (nr. B 1 603 771) annulleres.
            
         
               —
            
            
               Harmoniseringskontoret tilpligtes at bære sine egne omkostninger og at betale Duff Beer UG’s omkostninger.
            
         
               —
            
            
               Subsidiært udsættes sagen indtil den afgørelse vedrørende den begæring om erklæring om fortabelse, der er under behandling ved Harmoniseringskontoret (journalnummer 000005227 C), og den afgørelse vedrørende EF-varemærke nr. 001341130's ugyldighed, som The Court of Commerce of Brussels har erklæret (journalnummer 2009/6122 og 2009/6129), har fået retskraft.
            
         
      Søgsmålsgrunde og væsentligste argumenter
   
   
      Ansøger om EF-varemærket: Duff Beer UG
   
      Det omhandlede EF-varemærke: Figurmærket »Duff«i farverne sort, hvid og rød for varer og tjenesteydelser i klasse 32, 35 og 41 (ansøgning nr. 8 351 091)
   
      Indehaver af det i indsigelsessagen påberåbte varemærke eller tegn: Twentieth Century Fox Film Corporation
   
      Det i indsigelsessagen påberåbte varemærke eller tegn: Figurmærket »Duff BEER« (EF-varemærke nr. 1 341 130) for varer i klasse 32
   
      Indsigelsesafdelingens afgørelse: Indsigelsen delvist taget til følge for varer og tjenesteydelser i klasse 32 og 35
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 2, litra b), i forordning nr. 207/2009, idet der ikke foreligger nogen risiko for forveksling mellem de omtvistede varemærker, og tilsidesættelse af regel 20, stk. 7, litra c), sammenholdt med regel 50, stk. 1, i forordning nr. 2868/95 på grund af en fejlagtig skønsudøvelse med hensyn til sagsøgerens begæring om udsættelse af klagesagen.